# Sfântul Proroc Amos, Sfântul Mucenic Isihie

**La Sfânta Liturghie**

Joi, săptămâna a doua după Rusalii, 15 iunie 2023

*Se cântă* ***Antifoanele obișnuite*** *sau* **Antifoanele zilelor de rând** *(din Catavasier, 2017)***:**

**Antifonul întâi** *(Psalm 91: 1, 2, 4, 15)*

*Stih 1:*Bine este a ne mărturisi Domnului și a cânta numele Tău, Preaînalte.

*Stihira:* **Pentru rugăciunile** **Născătoarei de Dumnezeu, Mântuitorule, mântuiește-ne pe noi.**

*Stih 2:*A vesti dimineața mila Ta și adevărul Tău, în toată noaptea.

**Pentru rugăciunile...**

*Stih 3:*Că m-ai veselit, Doamne, întru făpturile Tale și întru lucrurile mâinilor Tale mă voi bucura.

**Pentru rugăciunile...**

*Stih 4:* Drept este Domnul Dumnezeul nostru și nu este nedreptate întru Dânsul.

**Pentru rugăciunile...**

**Slavă..., și acum...**

**Pentru rugăciunile Născătoarei de Dumnezeu, Mântuitorule, mântuiește-ne pe noi.**

**Antifonul al doilea** *(Psalm 92: 1, 2, 7)*

*Stih 1:*Domnul a împărățit, întru podoabă S-a îmbrăcat; îmbrăcatu-S-a Domnul întru putere și S-a încins.

*Stihira:* **Pentru rugăciunile Sfinților Tăi, mântuiește-ne pe noi, Doamne!**

*Stih 2:*Pentru că a întărit lumea, care nu se va clinti.

**Pentru rugăciunile...**

*Stih 3:*Mărturiile Tale s-au adeverit foarte.

**Pentru rugăciunile...**

*Stih 4:*Casei Tale se cuvine sfințenie, Doamne, întru lungime de zile.

**Pentru rugăciunile...**

**Slavă..., și acum...**

**Unule-Născut, Fiule şi Cuvântul lui Dumnezeu…**

**Antifonul al treilea** *(Psalm 94: 1, 2, 3)*

*Stih 1:*Veniţi să ne bucurăm de Domnul; să strigăm lui Dumnezeu, Mântuitorul nostru.

*Stihira:* **Mântuiește-ne pe noi, Fiul lui Dumnezeu, Cel ce** **ești minunat întru Sfinți, pe noi, cei ce-Ți cântăm Ție: Aliluia!**

*Stih 2:*Să întâmpinăm fața Lui întru mărturisire și în psalmi să-I strigăm Lui.

**Mântuiește-ne pe noi**...

*Stih 3:*Că Dumnezeu mare este Domnul și Împărat mare peste tot pământul.

**Mântuiește-ne pe noi**...

*( Dacă este cazul, se zice și: Stih 4:*Că în mâna Lui sunt marginile pământului, și înălțimile munților ale Lui sunt; că a Lui este marea și El a făcut-o pe ea, iar uscatul mâinile Lui l-au zidit.

**Mântuiește-ne pe noi...** *) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*\_\_\_ La* ***Vohod*** *se cântă****:* V**eniți să ne închinăm și să cădem la Hristos.

**M**ântuiește-ne pe noi, Fiul lui Dumnezeu, **Cel ce ești minunat întru Sfinți,** pe noi cei ce-Ți cântăm Ție: Aliluia!

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Troparele și Condacele**

**Troparul Învierii** (troparul hramului,*al glasului de rând*),*glasul al 8-lea*

**D**intru înălţime Te-ai pogorât, Milostive, îngropare ai luat de trei zile, ca să ne slobozeşti pe noi din patimi; Cel ce eşti viaţa şi învierea noastră, Doamne, slavă Ţie!

**Troparul Icoanei Izvorâtoare de Mir a Maicii Domnului Iviron din Hawai** (troparul hramului, 23 sept/6 oct),*glasul 1, Podobie: Locuitor pustiului...*

**Î**nchinându-ne înaintea preamăritei tale Icoane Iviron, Fecioară, ne umplem de străină și nespusă dulce mireasmă; și mirul, revărsându-se din ea, dă vindecare celor credincioși și pocăință și lacrimi celor ce cu dorire îți strigă ție: Slavă mijlocirii tale, Preacurată! Slavă minunilor tale! Slavă darurilor tale, pe care le dai nouă, Marie, Mireasa lui Dumnezeu!

**Troparul Sf. Proroc Amos,** *glasul al 2-lea*

**A** Prorocului Tău Amos pomenire, Doamne, prăznuind, printr-însul, te rugăm, mântuieşte sufletele noastre.

**Troparul Sf. Mc. Isihie și a celor împreună cu dânsul,** *glasul al 4-lea*

**M**ucenicii Tăi, Doamne, întru nevoinţele lor, cununile nestricăciunii au dobândit de la Tine, Dumnezeul nostru. Că având tăria Ta, pe chinuitori au învins; zdrobit-au şi ale demonilor neputincioase îndrăzniri. Pentru rugăciunile lor, mântuieşte sufletele noastre, Hristoase Dumnezeule.

**Condacul Învierii** (troparul hramului,*al glasului de rând*), *glasul al 8-lea, Podobie:**Ca o pârgă a firii...*

**Î**nviind din mormânt, pe cei morţi i-ai ridicat, şi pe Adam l-ai înviat; Eva dănţuieşte întru Învierea Ta şi marginile lumii prăznuiesc întru scularea Ta cea din morţi, mult-Milostive.

**Slavă Tatălui și Fiului și Sfântului Duh.**

**Condacul Sf. Proroc Amos,** *glasul al 4-lea****,*** *Podobie: Arătatu-Te-ai astăzi lumii...*

**C**urăţindu-ţi prin Duhul inima cea strălucitoare de lumină, mărite Prorocule Amos, ai primit de sus darul prorociei, şi la margini cu mare glas ai strigat: Acesta este Dumnezeul nostru, şi nu se va adăuga altul către Dânsul.

**Şi acum și pururea și în vecii vecilor. Amin.**

**Condacul Icoanei Izvorâtoare de Mir a Maicii Domnului Iviron din Hawai** (condacul hramului, 23 sept/6 oct),*glasul al 8-lea, Podobie: Deși sfântă icoana ta...*

**P**reasfântă Născătoare de Dumnezeu, Doamnă, din sfânta și slăvita ta Icoană Iviron, ce a răsărit în insulele Hawai, din dragostea Fiului tău și prin harul și mijlocirea ta, dulce mir izvorăște nespus, care degrabă alină durerile și neputințele celor ce cu bucurie aleargă la cinstitul tău chip. Preamărită Împărăteasă și Maică milostivă, îți strigăm ție: Bucură-te, Portăriță bună, care deschizi credincioșilor ușile raiului. *(se încheie lung)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Chinonicul zilei, glasul al 8-lea:****Î**n tot pământul a ieșit vestirea lor și la marginile lumii cuvintele lor. Aliluia, Aliluia, Aliluia.